**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1826-2/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. február 12-ei rendkívüli nyilvános ülésére**

**Tárgy:** Hévíz Sportkör TAO pályázatához tulajdonosi hozzájárulás és önrész biztosítása 2020/2021. évre

**Az előterjesztő:** Papp Gábor polgármester

**Készítette:**  Szabó Imre Hévízi Sportkör elnöke

Dr. Keserű Klaudia jogász

**Megtárgyalta:** Pénzügyi Turisztika és Városfejlesztési Bizottság

Emberi Erőforrás Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Társasági adókedvezmény sporttámogatási rendszere lehetőséget biztosít a korábbiakhoz képest jelentősen magasabb plusz források bevonására a látvány-csapatsportágaknál.

A Magyar Országgyűlés 2011. június 27-én módosította a sporttörvényt, valamint a Társasági adóról és az osztalékadóról szóló 1996. évi LXXXI. törvényt. A film- és előadó művészeti támogatás rendszeréhez nagyban hasonlóan, ez lehetővé teszi az öt látványcsapat-sportág (labdarúgás, kézilabda, kosárlabda, vízilabda és jégkorong) támogatását a társasági adókötelezettség legfeljebb 70%-áig. Megéri támogatni, hiszen azok a vállalkozások, amelyek élnek a támogatás lehetőségével, társaságiadó-kedvezményt továbbá – kisebb mértékű – adóalap kedvezményt is kapnak.

Minden nyereséges, társasági adót fizető magyar vállalkozás adhat támogatást. A támogatás (juttatás) összege vállalkozói tevékenység érdekében felmerült költségnek, rendkívüli ráfordításnak minősül, így nem növeli meg a társasági adó alapját. A támogatáshoz un. kiegészítő támogatás kapcsolódik, amellyel további források kerülnek az adott sportágba.   
A támogatást látvány-csapatsportágban működő amatőr és hivatásos

* sportvállalkozások,
* **sportegyesületek,**
* sportiskolák,
* látvány-csapatsport fejlesztésre létrejött közhasznú alapítványok, valamint
* az országos szakszövetségek és sportköztestületek vehetik igénybe.

A helyi önkormányzatok is fontos szerepet játszanak a sport igazgatásában, támogatásában. Sajátos szervezeteikkel hatékony közreműködői a helyi sportéletnek. Természetesen ez a törvényi szabályozás folytán is kötelességük.

A kulturális élet és a humán szféra több más területéhez hasonlóan a sportkultúra fejlesztése is csak hosszú távon érvényesülhet, működtetése csak tervezetten lehet hatékony. A meghozott döntések következményei sokszor csak évekkel később jelentkeznek. Komoly sikereket csak az átgondolt, hosszabb távra szóló elképzelések és tervek megvalósítása hozhat.

Magyarország helyi önkormányzatairól szóló **2011. évi CLXXXIX. törvény (Mötv.) 13. §** (1) bekezdésének 15. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a sport, ifjúsági ügyek.

A Mötv. tehát a települési önkormányzat feladataként határozza meg a helyi közszolgáltatások körében a sport támogatását. A sportról szóló **2004. évi I. törvény** rendelkezései szerint pedig a települési önkormányzat – figyelemmel a sport hosszú távú fejlesztési koncepciójára – meghatározza a helyi sportfejlesztési koncepciót és gondoskodik a végrehajtásáról, együttműködik a helyi sportszervezetekkel, fenntartja a tulajdonát képező sportlétesítményeket, megteremti az önkormányzati iskolai testnevelés és sporttevékenység gyakorlásának feltételeit. Szintén kötelező feladat a számukra, hogy biztosítsák iskoláikban a sportkörök működésének feltételeit.

Hévíz Városának a térségben betöltött szerepe, valamint rendkívül élénk és egyre fejlődő sportélete szükségessé teszi a város sportéletének koncepció alapján történő szervezését, a sportélet – különösen a tömeg- és csapatsportok – megfelelő szintű támogatását. rekreációs- és edzőközponttá válhatna, ehhez viszont jelentős fejlesztésekre van szükség.

A támogatás az országos szakszövetséghez benyújtott sportfejlesztési program alapján kerül megítélésre. A **pályázat 2020. február 28-ig nyújtható be** a sportfejlesztési program megvalósítására.

A megítélt támogatást követően kiállított jóváhagyó határozat birtokában a pályázó támogatási szerződést köthet gazdasági vállalkozásokkal, amelyek társasági adó felajánlásaikat a szakszövetségek által kiállított támogatási igazolás alapján a pályázónak juttatják.

Az alábbi jogcímekre, *eltérő támogatási intenzitással* nyújtható be pályázat:

* Személyi jellegű ráfordítások (50%-os támogatási intenzitás)
* Utánpótlás-nevelés feladatai (90%-os támogatási intenzitás)
* Sporteszközök és sportszerek beszerzése
* Sportcélú létesítmények bérleti díjai
* Személyszállítás költségei
* Felkészülés, versenyeztetés, edzőtáborozás kapcsán felmerült szállás és étkezés költségei
* Rendezési, felkészítési költségek
* Gyógyszerek és diagnosztikai eszközök
* Utánpótlás-neveléssel foglalkozó sportszakemberek személyi ráfordításai
* Tárgyi eszköz beszerzés, beruházás és felújítás (70%-os támogatási intenzitás)
* Képzés költségei (szakképzés esetén 25%-os támogatás, általános képzés esetén 60%-os támogatás)

Előfinanszírozott program esetén az önrészt a kiadások felmerülésekor kell rendelkezésre bocsátani, utófinanszírozott (10 millió forintértéket meghaladó sportcélú ingatlan beruházás, felújítás) program esetén a támogatás a megvalósítást követően használható fel (100 %-os utófinanszírozás).

A 2015. január elsején életbe lépett jogszabályi változásnak köszönhetően két támogatási megoldás közül lehet választani. A korábban is működő rendszer helyett, mely szerint a befizetendő társasági adó 70 %-ig adható támogatás a TAO tv. 22/C. § alapján, már az adóelőleg megfizetésekor lehet élni a magasabb adókedvezmény (adójóváírás) elérésének lehetőségével.

A támogatás révén elérhető adóalap- és adókedvezmény együttes alkalmazásával a támogatás a támogatók számára – jövőbeni adóalapjuk és a számukra jelenleg elérhető adókedvezmények függvényében – 10% vagy magasabb, akár 19%-os hozamotis biztosíthat.

A fenti adóalap-kedvezményen túl, a Tao törvény 22/C. § (2) – (3) értelmében a támogató, a támogatási igazolásban szereplő összegig – döntése szerint – a támogatás adóéve és az azt követő nyolcadik adóév adójából adókedvezményt vehet igénybe, függetlenül attól, hogy a támogatás összegével az adózás előtti eredményét nem növeli az adóalap megállapításakor.

**A 2020-2021. évi pályázat keretében megvalósítani kívánt célok:**

1. **Sportkör (labdarúgás) Tárgyi eszköz beruházás, felújítás**, **előfinanszírozott nem ingatlan** bruttó 12.000.000, ebből a támogatás: 9.000.000.- Ft, az önerő 3.000.000.- Ft
2. **Sportkör (labdarúgás) Tárgyi eszköz beruházás, felújítás előfinanszírozott ingatlan** bruttó 30.000.000.- ebből a támogatás: 20.000.000.- Ft, az önerő 10.000.000.- Ft
3. **Sportkör (labdarúgás) Tárgyi eszköz beruházás, felújítás utófinanszírozott ingatlan** bruttó 195.000.000.- Ft ebből a támogatás: 130.000.000 Ft az önerő 65.000.000 Ft
4. **Sportkör (labdarúgás) Utánpótlás-nevelés költségei** összesen 50.000.000.- Ft, ebből támogatás 45.000.000.- Ft, önerő 5.000.000.- Ft
5. **Sportkör (labdarúgás) Személyi jellegű ráfordítások:** összesen10.000.000.- Ft, ebből támogatás 5.000.000.- Ft, önerő 5.000.000.- Ft
6. **Sportkör (kézilabda) Tárgyi eszköz beruházás, felújítás**, **előfinanszírozott nem ingatlan** bruttó 3.000.000.- Ft, melyből a támogatás: 2.000.000.- Ft az önerő: 1.000.000.–Ft
7. **Sportkör (kézilabda) Utánpótlás-nevelés költségei** összesen 20.000.000.- Ft, ebből a támogatás 18.000.000-Ft az önerő: 2.000.000-Ft
8. **Sportkör (kézilabda) Személyi jellegű ráfordítások:** összesen10.000.000.- Ft, ebből támogatás 5.000.000.- Ft, önerő 5.000.000.- Ft
9. **Sportkör (kosárlabda) utánpótlás nevelés költségei** összesen 10.000.000.- Ft, ebből a támogatás 9.000.000-Ft az önerő: 1.000.000-Ft
10. **Sportkör (kosárlabda) Személyi jellegű ráfordítások:** összesen5.000.000.- Ft, ebből támogatás 2.500.000.- Ft, önerő 2.500.000.- Ft
11. **Sportkör (kosárlabda) Tárgyi eszköz beruházás, felújítás**, **előfinanszírozott nem ingatlan** bruttó 5.000.000.- Ft, melyből a támogatás: 3.500.000.- Ft az önerő: 1.500.000.–Ft

Az önerő kifizetése a 2021. évi költségvetés saját bevételeinek terhére történik. Az önerő összértéke: bruttó 101.000.000.- Ft. A Képviselő-testület a vállalt kötelezettség összegét a Hévízi Sportkörnek a pályázat megvalósítási feltételeinek megfelelően biztosítja.

**LABDARÚGÁS:**

1. **Sportkör (labdarúgás) Tárgyi eszköz beruházás, felújítás**, **előfinanszírozott nem ingatlan** bruttó 12.000.000, ebből a támogatás: 9.000.000.- Ft, az önerő 3.000.000.- Ft
   * Melegítő
   * Kabát
   * Póló
   * Rövidnadrág
   * Mérkőzés mez
   * Széldzseki
   * Sportszár
   * Kapus felszerelés
   * Kapuskesztyű
   * Szerelés tartó táska
   * Labda edzésre
   * Labda mérkőzésre
   * Megkülönböztető trikó
   * Labdaháló
   * Hordozható kapuk hálóval 7,21x2,44m, 5X2m, 2X1m
   * Pályakarbantartó gép kiegészítők
   * Öltözőszekrények
   * Masszázságyak
2. **Sportkör (labdarúgás) Tárgyi eszköz beruházás, felújítás előfinanszírozott ingatlan** bruttó 30.000.000.- Ft ebből a támogatás: 20.000.000.- Ft, az önerő 10.000.000.- Ft

* Élőfüves pálya felújítása
* Élőfüves és műfüves pálya labdafogó háló tartórendszer kialakítása
* Stadion belső és külső kerítés építés

Az MLSZ infrastruktúra szabályzatában kategorizálja, és előírja a pálya követelményeket. Ennek alapján Hévízi Sportkör labdarúgó pályája „F” kategóriába került besorolásra.

Az MLSZ pálya licencet felülvizsgálva megállapította, hogy a pálya követelmények alapján a belső és külső kerítés nem mindenben felel meg a hatályos előírásoknak.

Az Északi oldalon a meglévő kerítés elbontásra kerül, és új kerítés készül. A fedett lelátó előtti belső kerítés jelenlegi állapota miatt szorul cserére.



Szükséges továbbá az Önkormányzat, mint ingatlantulajdonos hozzájáruló nyilatkozatának kiadása arra vonatkozóan, hogy a beruházás a Hévíz (belterület) 963. hrsz-ú „sporttelep és épületek” megnevezésű, 1.3858 m2 nagyságú ingatlanon megvalósulhasson. A nyilatkozat tervezetét az előterjesztés 2. számú melléklete tartalmazza.

Új kerítés épülne a Hévíz (belterület) 1455/9. és1455/83. hrsz-ú ingatlanokhoz is. Szükséges az Önkormányzat, mint ingatlantulajdonos hozzájáruló nyilatkozatának kiadása arra vonatkozóan, hogy a beruházás a Hévíz (belterület) 1455/9. hrsz-ú „beépítetlen terület” megnevezésű, 4900 m2 nagyságú ingatlanon és a Hévíz (belterület) 1455/83. hrsz-ú „beépítetlen terület” megnevezésű, 2526 m2 nagyságú ingatlanon megvalósulhasson. A nyilatkozat tervezetét az előterjesztés 3. számú melléklete tartalmazza.



1. **Sportkör (labdarúgás) Tárgyi eszköz beruházás, felújítás utófinanszírozott ingatlan** bruttó 195.000.000.- Ft ebből a támogatás: 130.000.000 Ft az önerő 65.000.000 Ft

* Öltözőrendszer átépítése (utcafronti terasz beépítése orvosi szoba kialakítása céljából, VIP lelátó beépítése, dopping szoba kialakítása, plusz öltöző kialakítása.
* KSZK tetőtér beépítése (közösségi tér kialakítása, sajtószoba és VIP kialakítása).

1. **Sportkör (labdarúgás) utánpótlás-nevelés költségei** összesen 50.000.000.- Ft, ebből támogatás 45.000.000.- Ft, önerő 5.000.000.- Ft

**Utánpótlás nevelés:**

* Sporteszköz, sportfelszerelés beszerzése
* Személyszállítás
* Felkészítéssel, edzőtáborozással, versenyeztetéssel összefüggő szállás és étkezés költsége
* A programban résztvevő sportszakemberek személyi jellegű ráfordítása

**Bozsik program**

A Bozsik program finanszírozása 2018-2019-es szezontól kedve átkerül a TAO finanszírozásba. Az utánpótlás nevelés költségnövekedése emiatt történt. Itt kell pályáznunk a Bozsik program személyi, torna és fesztivál rendezési valamint a programhoz szükséges eszközbeszerzésekre is.

**Futsal**

Egyesületünk a 2018/19-es szezontól kezdve vesz részt a Futsat, mint önálló szakág versenyrendszerében. A szakág támogatására az utánpótlás nevelés jogcímen belül van mód pályázni.

1. **Sportkör (labdarúgás) Személyi jellegű ráfordítások:** összesen10.000.000.- Ft, ebből támogatás 5.000.000.- Ft, önerő 5.000.000.- Ft

**Személyi ráfordítások:**

A szövetség sportági stratégiájával összhangban az Egyesület folyamatosan növelni akarja a helyi labdarúgók számát. A cél, hogy korosztályok szétbontásával, minden korosztályban csapatot indítson a különböző bajnokságokban, ehhez folyamatosan fejleszteni kell a szakember gárdát. Különös figyelmet szeretnének fordítani a prevencióra, ezért a gyógytornász és fizioterapeuta szakterületeken szeretnék a szakember gárdát fejleszteni.

**KÉZILABDA**

1. **Sportkör (kézilabda) Tárgyi eszköz beruházás, felújítás**, **előfinanszírozott nem ingatlan** bruttó 3.000.000.- Ft, melyből a támogatás: 2.000.000.- Ft az önerő: 1.000.000.–Ft

**Tárgyi eszköz tervezet:**

* Melegítő
* Póló
* Széldzseki
* Labda edzésre
* Labda mérkőzésre
* Labdaháló
* Gyógyászati segédeszköz

1. **Sportkör (kézilabda) Utánpótlás-nevelés költségei** összesen 20.000.000.- Ft, ebből a támogatás 18.000.000,-Ft az önerő: 2.000.000,-Ft

**Utánpótlás nevelés:**

* Sporteszköz, sportfelszerelés beszerzése
* Diagnosztikai eszközök
* Személyszállítás
* Felkészítéssel, edzőtáborozással, versenyeztetéssel összefüggő szállás és étkezés költsége
* A programban résztvevő sportszakemberek személyi jellegű ráfordítása
* Terembérlet

1. **Sportkör (kézilabda) Személyi jellegű ráfordítások:** összesen10.000.000.- Ft, ebből támogatás 5.000.000.- Ft, önerő 5.000.000.- Ft

A szövetség sportági stratégiájával összhangban az Egyesület folyamatosan növelni akarja a helyi kézilabdázók számát. A cél, hogy korosztályok szétbontásával, minden korosztályban csapatot indítson a különböző bajnokságokban, ehhez folyamatosan fejleszteni kell a szakember gárdát.

**KOSÁRLABDA**

1. **Sportkör (kosárlabda) utánpótlás nevelés költségei** összesen 10.000.000.- Ft, ebből a támogatás 9.000.000.-Ft az önerő: 1.000.000.-Ft

1. Sporteszköz, sportfelszerelés beszerzése

2. Diagnosztikai eszközök

3. Személyszállítás

4. Felkészítéssel, edzőtáborozással, versenyeztetéssel összefüggő szállás és étkezés költsége

5. A programban résztvevő sportszakemberek személyi jellegű ráfordítása

1. **Sportkör (kosárlabda) Személyi jellegű ráfordítások:** összesen5.000.000.- Ft, ebből támogatás 2.500.000.- Ft, önerő 2.500.000.- Ft

A szövetség sportági stratégiájával összhangban az Egyesület folyamatosan növelni akarja a helyi kosárlabdázók számát. A cél, hogy korosztályok szétbontásával, minden korosztályban csapatot indítson a különböző bajnokságokban, ehhez folyamatosan fejleszteni kell a szakember gárdát.

1. **Sportkör (kosárlabda) Tárgyi eszköz beruházás, felújítás**, **előfinanszírozott nem ingatlan** bruttó 5.000.000.- Ft, melyből a támogatás: 3.500.000.- Ft az önerő: 1.500.000.–Ft

**Tárgyi eszköz tervezet:**

* Melegítő
* Póló
* Labda edzésre
* Labda mérkőzésre
* Kosárlabda palánk
* mérkőzés rendezéshez szükséges alapvető eszközök beszerzése

**Tárgyi eszköz beruházás – felújítás, utófinanszírozott ingatlan (963. hrsz.), öltöző felújítása és bővítése, KSZK tetőtér beépítése**

Építészeti kialakítás – A tervezett épület építészeti tömegformálása egyszerű, archetipikus. Nagy hangsúly került a megfelelő és harmonikus anyaghasználatra.

Fontos volt, hogy az épület modern megjelenésű legyen, és jól reagáljon az ingatlanon található többi építményekre. A nyeregtetős, déli oldalról kontyolt kialakítás környezetébe formailag messzemenően illeszkedik. A homlokzati felületek jellemzően barnás árnyalatú, bézs színű vékonyvakolattal ellátottak. A homlokzaton műanyag és alumínium nyílászárók kerülnek beépítésre. Az építés ütemezve történik.

Az építést két ütemre bontottuk. Első ütemben az „A” épület és a „C” jelű közlekedő függőfolyosó lesz kialakítva, átalakítva, második ütemben pedig a „B” épület bővítése.

Funkcionális elrendezés – Az „A” épület fölszintjén a meglévő helyiségek megmaradnak. Itt öltözők zuhanyzóval, rehabilitációs terem, szertárak és kültérből megközelíthető mosdóblokk található. Itt egy új öltöző létesül, valamint a kültéri mosdóblokk kerül felújításra. Továbbá a meglévő rehabilitációs terem bővítése történik a meglévő terasz beépítésével. A „B” épület földszintjén lényegi változás nem történik. A kazánház megszűnik és raktár lesz belőle. A kazánház funkció az emeletre kerül.

Az „A” épület emeletének észak-keleti részén elhelyezkedő fedett terasz beépítésre kerül. Itt kerül kialakításra a klubelnöki iroda és a hozzá tartozó titkárság és irattár. Ebből kifolyólag a teakonyha mérete csökken (csak a dolgozók használják és déli oldalról Országos jelentőségű természetvédelmi terület és világörökség várományos terület határolja. A tervezési terület Hévíz magas pontján található, a beruházás szempontjából terep közel síknak tekinthető. A terepvonal északi irányba enyhén emelkedik, déli és keleti irányban is enyhén lejt, nyugati irányban közel vízszintes. Az ingatlan déli felén 2db hagyományos, falazott szerkezetű téglalap alaprajzú épület áll, irányultságuk észak-déli, azokat középvonalukban egy fedett faszerkezetű függőfolyosó köti össze.

Az utcafronti „A” épület egy kb. 29x14,5m nagyságú, téglalap alaprajzú földszint + tetőtér kialakítású épület, mely öltözőknek, irodáknak, kisebb lakásoknak és egyéb kiszolgáló helyiségeknek ad helyet, körülbelül 19 éve építették. Az épület hossztengelye észak-déli irányultságú. Felújítása és kismértékű bővítése tervezett.

A keleti oldalon lévő „B” jelű földszintes épületet vasbeton lapos-tető határolja.

Öltözőknek, kiszolgáló helyiségeknek, valamint sporttermeknek ad helyet, az építés éve 2002 volt. A teljes épület egy építményszinttel történő növelését és magas-tető építését tervezzük látszó fedélszerkezettel.

Az ingatlan északi fele labdarúgó pályának, valamint kétoldali fedetlen nézőtérnek ad helyet. A dél-keleti részen 2db nyitott, salakos teniszpálya található.

Az ingatlan közművekkel való ellátottsága megoldott. A tervezett épület illeszkedik környezetébe mind formailag, mind léptékét tekintve. Az ingatlanhoz meglevő gyalogos és gépjármű közúti csatlakozás tartozik.







Szükséges továbbá az Önkormányzat, mint ingatlantulajdonos hozzájáruló nyilatkozatának kiadása arra vonatkozóan, hogy a beruházás a Hévíz (belterület) 963. hrsz-ú „sporttelep és épületek” megnevezésű, 1.3858 m2 nagyságú ingatlanon megvalósulhasson. A nyilatkozat tervezetét az előterjesztés 1. számú melléklete tartalmazza.

**Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) számú önkormányzati rendelete a következőket mondja ki:**

6. § (1) A tulajdonosi jogokat és kötelezettségeket Hévíz Város Önkormányzat Képviselő-testülete (a továbbiakban: képviselő-testület), valamint átruházott hatáskörben a polgármester gyakorolja.

(2) A tulajdonosi jogok gyakorlása - a jogszabályok által meghatározott keretek között - kiterjed a vagyontárgy hasznosításával kapcsolatos valamennyi intézkedés megtételére, a telekalakítási eljárások végrehajtására, megállapodások megkötésére, a tulajdonosi hozzájárulást tartalmazó nyilatkozatok megtételére, továbbá közigazgatási, bírósági eljárások megindítására, ezen eljárások során az ügyféli jogok gyakorlására.

Az eljáráshoz kapcsolódó egyéb jogszabályi rendelkezések:

**„1996. évi LXXXI. törvény a társasági adóról és az osztalékadóról**

**22/C. §** (5) Támogatási igazolás a támogatás igénybevételére jogosult szervezettel kapcsolatban csak akkor állítható ki, ha

*j)* a támogatás igénybevételére jogosult szervezet

*ja)* a támogatással érintett tárgyi eszköz beruházást, felújítást a saját tulajdonában vagy vagyonkezelésében lévő ingatlanon valósítja meg, vagy

*jb)* a támogatási igazolás kiállítására jogosult szerv felé előzetesen benyújtja a tárgyi eszköz beruházással, felújítással érintett ingatlan tulajdonosával (tulajdonosi joggyakorlójával) vagy vagyonkezelőjével megkötött, a (6) bekezdés *a)* és *b)* pontja szerinti, ingatlan hasznosításra vonatkozó megállapodást azzal, hogy állami vagy helyi önkormányzati tulajdon esetén vagyonhasznosításra vonatkozó megállapodás versenyeztetés mellőzésével is megköthető.

(6) Ha az építési engedélyhez kötött tárgyi eszköz beruházás, felújítás sportcélú ingatlanra irányul, a támogatási igazolás kiállításának feltétele, hogy a támogatás igénybevételére jogosult szervezet vállalja, hogy

*a)* a beruházás üzembe helyezését követő legalább 15 évben az adókedvezmény alapjául szolgáló beruházás révén üzembe helyezett ingatlan sportcélú, elsődlegesen piaci alapon történő hasznosítását - a *b)* pontban meghatározott kivétellel és a (7) bekezdésben foglaltakra figyelemmel - fenntartja, valamint benyújtja a sportcélú ingatlan tulajdonosának előzetes írásbeli hozzájárulását arról, hogy erre az időtartamra - a beruházás üzembe helyezését követő 30 napon belül - a Magyar Állam javára az ingatlan-nyilvántartásba az igénybe vett adókedvezmény mértékéig jelzálogjog kerül bejegyzésre,

*b)* a beruházás üzembe helyezését követő legalább 15 évben az adókedvezmény alapjául szolgáló beruházás révén üzembe helyezett sportcélú ingatlant iskolai és diák-, főiskolai-egyetemi sport események, szabadidősport események és más, közösségi célú (különösen: kulturális, turisztikai) események lebonyolítása céljából

*ba)* naponta a sportcélú ingatlan üzemidejének legalább 20%-ában és évente legalább 10 nap, vagy

*bb)* naponta a sportcélú ingatlan üzemidejének legalább 16%-ában és évente legalább 8 nap, vagy

*bc)* naponta a sportcélú ingatlan üzemidejének legalább 12%-ában és évente legalább 6 nap

ingyenesen vagy kedvezményes áron hasznosítja,

*c)* bérelt vagy más jogcímen használt, nem a látvány-csapatsportban működő hivatásos sportszervezet tulajdonában álló ingatlan esetén a sportcélú ingatlant piaci áron béreli vagy más jogcímen használja, azzal, hogy a látvány-csapatsportban működő hivatásos sportszervezet által fizetett bérleti, vagy a használatért járó egyéb díj nem lehet alacsonyabb a bérelt vagy más jogcímen használt létesítménynek - ideértve a támogatásból finanszírozott beruházások eredményeként megvalósuló létesítményeket is - a bérleményre vagy más jogcímen történő használatra eső tényleges értékcsökkenési költségei és működési költségei összegének 50%-ánál, figyelembe véve a létesítmény teljes és a hivatásos sportszervezet által ténylegesen igénybe vett kapacitásának arányát,

*e)* a jelenértékén legalább 10 millió forint értékű tárgyi eszköz beruházás, felújítás esetén a (3) bekezdésben meghatározott sportfejlesztési program benyújtásával egyidejűleg írásban nyilatkozik a sportpolitikáért felelős miniszter vagy - az (1) bekezdés *b)-d)* pontjában meghatározott támogatás igénybevételére jogosult szervezet kérelme esetén - a látvány-csapatsport országos sportági szakszövetsége felé arról, hogy a sportcélú ingatlanfejlesztésre nyílt pályázatot ír ki és a pályázati eljárás eredménye alapján nyertes személlyel köt szerződést a tárgyi eszköz beruházás, felújítás megvalósítására.

(6a)

(6a) A (6) bekezdés *a)* és *d)* pontjában a magyar állam javára szóló jelzálogjog-bejegyzésre vonatkozó rendelkezéseket nem kell alkalmazni, ha a (6) bekezdés *a)* vagy *d)* pontja szerinti, építési engedélyhez kötött tárgyi eszköz beruházás, felújítás állami vagy helyi önkormányzati tulajdonban álló ingatlanon valósul meg, és az üzembe helyezését követő 30 napon belül a tulajdonos állam vagy helyi önkormányzat részére átadásra kerül.

(7) A támogatott szervezet a (6) bekezdés *a)* pontjában meghatározott piaci alapon történő hasznosítási kötelezettségtől - az elsődleges sportcél veszélyeztetése nélkül - a sportcélú ingatlan nem versenyrendszerben szervezett szabadidősport-események lebonyolítása, valamint a helyi önkormányzat sportról szóló törvényben meghatározott iskolai testneveléssel és diáksporttal kapcsolatos feladatainak ellátása, főiskolai-egyetemi sport események, valamint közösségi célú szabadidős, szórakoztató és kulturális események lebonyolítása céljából a (6) bekezdés *ba)-bc)* pontjában meghatározott mértékeken felül is eltérhet.

(8) A tárgyi eszköz beruházást az adott tárgyi eszköz beruházásra vonatkozó, első támogatási igazolás kiállítását követő évben kezdődő támogatási időszaktól számított 4. támogatási időszak végéig üzembe kell helyezni a támogatás és annak jegybanki alapkamattal növelt összege magyar állam részére történő megfizetése terhével.”

*„****2004. évi I. törvény a sportról***

***55. §*** *(1) A települési önkormányzat - figyelemmel a sport hosszú távú fejlesztési koncepciójára -:*

*a) meghatározza a helyi sportfejlesztési koncepciót, és gondoskodik annak megvalósításáról,*

*b) az a) pontban foglalt célkitűzéseivel összhangban együttműködik a helyi sportszervezetekkel, sportszövetségekkel,*

*c) fenntartja és működteti a tulajdonát képező sportlétesítményeket,*

*d) megteremti az önkormányzati iskolai testnevelés és sporttevékenység gyakorlásának feltételeit.*

*(2) A települési önkormányzat az (1) bekezdésben foglaltakon kívül - a köznevelésről szóló törvényben meghatározottak szerint - biztosítja az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.*

*(5) A helyi önkormányzatok - figyelemmel a 49. § d) pontjában foglaltakra is - a sporttal kapcsolatos feladataik ellátásához a költségvetési törvényben és más, a sport állami támogatásáról rendelkező jogszabályok szerinti támogatásokban részesülnek.”*

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete támogatja, hogy a Hévízi Sportkör részt vegyen a Társasági Adókedvezmény igénylésében, amely sporttámogatással kapcsolatos célokra használható fel.

2. A Képviselő-testület támogatja, hogy az Önkormányzat együttműködjön a Hévízi Sportkörrel a Pályázat megvalósításában, végrehajtásában és fenntartásában.

3. A Képviselő-testület kötelezettséget vállal, hogy a Hévízi Sportkör által benyújtott a Társasági Adókedvezmény sporttámogatással kapcsolatos igényléshez a projekt önerejét biztosítja Az önerő kifizetése a 2021. évi költségvetés saját bevételeinek terhére történik. Az önerő összértéke: bruttó 101.000.000.- Ft. A Képviselő-testület a vállalt kötelezettség összegét a Hévízi Sportkörnek a pályázat megvalósítási feltételeinek megfelelően biztosítja.

1. Sportkör (labdarúgás) Tárgyi eszköz beruházás, felújítás, előfinanszírozott nem ingatlan bruttó 12.000.000, ebből a támogatás: 9.000.000.- Ft, az önerő 3.000.000.- Ft
2. Sportkör (labdarúgás) Tárgyi eszköz beruházás, felújítás előfinanszírozott ingatlan bruttó 30.000.000.- ebből a támogatás: 20.000.000.- Ft, az önerő 10.000.000.- Ft
3. Sportkör (labdarúgás) Tárgyi eszköz beruházás, felújítás utófinanszírozott ingatlan bruttó 195.000.000.- Ft ebből a támogatás: 130.000.000 Ft az önerő 65.000.000 Ft
4. Sportkör (labdarúgás) Utánpótlás-nevelés költségei összesen 50.000.000.- Ft, ebből támogatás 45.000.000.- Ft, önerő 5.000.000.- Ft
5. Sportkör (labdarúgás) Személyi jellegű ráfordítások: összesen 10.000.000.- Ft, ebből támogatás 5.000.000.- Ft, önerő 5.000.000.- Ft
6. Sportkör (kézilabda) Tárgyi eszköz beruházás, felújítás, előfinanszírozott nem ingatlan bruttó 3.000.000.- Ft, melyből a támogatás: 2.000.000.- Ft az önerő: 1.000.000.–Ft
7. Sportkör (kézilabda) Utánpótlás-nevelés költségei összesen 20.000.000.- Ft, ebből a támogatás 18.000.000-Ft az önerő: 2.000.000-Ft
8. Sportkör (kézilabda) Személyi jellegű ráfordítások: összesen 10.000.000.- Ft, ebből támogatás 5.000.000.- Ft, önerő 5.000.000.- Ft
9. Sportkör (kosárlabda) utánpótlás nevelés költségei összesen 10.000.000.- Ft, ebből a támogatás 9.000.000-Ft az önerő: 1.000.000-Ft
10. Sportkör (kosárlabda) Személyi jellegű ráfordítások: összesen 5.000.000.- Ft, ebből támogatás 2.500.000.- Ft, önerő 2.500.000.- Ft
11. Sportkör (kosárlabda) Tárgyi eszköz beruházás, felújítás, előfinanszírozott nem ingatlan bruttó 5.000.000.- Ft, melyből a támogatás: 3.500.000.- Ft az önerő: 1.500.000.–Ft

Felelős: Papp Gábor polgármester

Határidő: 2021. január 30.

5. A Képviselő-testület felhatalmazza Hévíz város polgármesterét a szükséges szerződések és megállapodások aláírására, engedélyek beszerzésére, nyilatkozatok megtételére, így az 1. melléklet szerinti Előzetes írásbeli hozzájárulást jelzálogjog bejegyzéséhez és Hévíz Város Önkormányzat hozzájáruló nyilatkozatot a Hévíz 963. hrsz-ú ingatlanra (öltöző épület átalakítása, bővítése, tetőtér beépítése), a 2. melléklet szerinti Előzetes írásbeli hozzájárulást jelzálogjog bejegyzéséhez és Hévíz Város Önkormányzat hozzájáruló nyilatkozatot a Hévíz 963. hrsz-ú ingatlanra (Stadion belső és külső kerítés építése), a 3. melléklet szerinti Előzetes írásbeli hozzájárulást jelzálogjog bejegyzéséhez és Hévíz Város Önkormányzat hozzájáruló nyilatkozatot a Hévíz 1455/9. és 1455/83. hrsz-ú ingatlanokra (belső és külső kerítés építése).

Felelős: Papp Gábor polgármester

Határidő: 2021. június 30

**4.**

**Mellékletek**

1. melléklet

**Előzetes írásbeli hozzájárulás jelzálogjog bejegyzéséhez**

**Előzmények**

Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített, melynek része olyan beruházás, mely esetében a társasági adóról és az osztalékadóról szóló 1996. évi LXXXI. törvény (a továbbiakban: TAO) 22/C § (6) bekezdés a) pontja értelmében a sportcélú ingatlan tulajdonosának előzetes írásbeli hozzájárulása szükséges ahhoz, hogy a Magyar Állam az ingatlan-nyilvántartásba az igénybe vett adókedvezmény mértékéig jelzálogjogot jegyezzen be.

Mindezekre figyelemmel az ingatlan tulajdonosa az alábbi visszavonhatatlan nyilatkozatot teszi:

1. Hévíz Város Önkormányzata kijelenti, hogy 1/1 arányban kizárólagos tulajdonosa a 8380 Hévíz 963. hrsz-on nyilvántartott ingatlannak. A megvalósítani kívánt cél az ingatlanon található öltöző épület átalakítása, bővítése, tetőtér beépítése.
2. Az ingatlan tulajdonosa kijelenti, hogy előzetesen hozzájárul ahhoz, hogy a TAO törvényben meghatározottak szerint ingatlanára 15 év időtartamra a Magyar Állam javára az ingatlan-nyilvántartásba jelzálogjog kerüljön bejegyzésre.
3. A jelzálognak az ingatlan-nyilvántartásba történt bejegyzésével kapcsolatos költségek (pl. jelzálogjog bejegyzésre alkalmas okirat elkészíttetése) Hévízi Sportkör sportegyesületet terhelik.
4. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Hévíz, 2020. február …

Hévíz Város Önkormányzat

ingatlan tulajdonosa/tulajdonos képviseletében eljáró

Papp Gábor polgármester

**Hévíz Város Önkormányzat**

**hozzájáruló nyilatkozata**

A Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített. A megvalósítani kívánt cél az ingatlanon található öltöző épület átalakítása, bővítése, tetőtér beépítése.

**A megvalósítás az Önkormányzat tulajdonában lévő 963. hrsz alatt található ingatlanon történne.**

**Önkormányzatunk nevében kijelentem, hogy a sportfejlesztési tervében foglaltakkal egyet értek, annak megvalósítását Önkormányzatunk támogatja és engedélyezi, hogy a sportegyesület a sportfejlesztési programjának jóváhagyását követően az Önkormányzat tulajdonában lévő ingatlanon a beruházást elvégezze.**

Hévíz, 2020. február …

Hévíz Város Önkormányzat

képviseletében eljárva:

Papp Gábor polgármester

2. melléklet

**Előzetes írásbeli hozzájárulás jelzálogjog bejegyzéséhez**

**Előzmények**

Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített, melynek része olyan beruházás, mely esetében a társasági adóról és az osztalékadóról szóló 1996. évi LXXXI. törvény (a továbbiakban: TAO) 22/C § (6) bekezdés a) pontja értelmében a sportcélú ingatlan tulajdonosának előzetes írásbeli hozzájárulása szükséges ahhoz, hogy a Magyar Állam az ingatlan-nyilvántartásba az igénybe vett adókedvezmény mértékéig jelzálogjogot jegyezzen be.

Mindezekre figyelemmel az ingatlan tulajdonosa az alábbi visszavonhatatlan nyilatkozatot teszi:

1. Hévíz Város Önkormányzata kijelenti, hogy 1/1 arányban kizárólagos tulajdonosa a 8380 Hévíz 963. hrsz-on nyilvántartott ingatlannak. A megvalósítani kívánt cél az ingatlanon található Stadion belső és külső kerítés építése.
2. Az ingatlan tulajdonosa kijelenti, hogy előzetesen hozzájárul ahhoz, hogy a TAO törvényben meghatározottak szerint ingatlanára 15 év időtartamra a Magyar Állam javára az ingatlan-nyilvántartásba jelzálogjog kerüljön bejegyzésre.
3. A jelzálognak az ingatlan-nyilvántartásba történt bejegyzésével kapcsolatos költségek (pl. jelzálogjog bejegyzésre alkalmas okirat elkészíttetése) Hévízi Sportkör sportegyesületet terhelik.
4. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Hévíz, 2020. február …

Hévíz Város Önkormányzat

ingatlan tulajdonosa/tulajdonos képviseletében eljáró

Papp Gábor polgármester

**Hévíz Város Önkormányzat**

**hozzájáruló nyilatkozata**

A Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített. A megvalósítani kívánt cél az ingatlanon található Stadion belső és külső kerítés építése.

**A megvalósítás az Önkormányzat tulajdonában lévő 963. hrsz alatt található ingatlanon történne.**

**Önkormányzatunk nevében kijelentem, hogy a sportfejlesztési tervében foglaltakkal egyet értek, annak megvalósítását Önkormányzatunk támogatja és engedélyezi, hogy a sportegyesület a sportfejlesztési programjának jóváhagyását követően az Önkormányzat tulajdonában lévő ingatlanon a beruházást elvégezze.**

Hévíz, 2020. február …

Hévíz Város Önkormányzat

képviseletében eljárva:

Papp Gábor polgármester

3. melléklet

**Előzetes írásbeli hozzájárulás jelzálogjog bejegyzéséhez**

**Előzmények**

Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített, melynek része olyan beruházás, mely esetében a társasági adóról és az osztalékadóról szóló 1996. évi LXXXI. törvény (a továbbiakban: TAO) 22/C § (6) bekezdés a) pontja értelmében a sportcélú ingatlan tulajdonosának előzetes írásbeli hozzájárulása szükséges ahhoz, hogy a Magyar Állam az ingatlan-nyilvántartásba az igénybe vett adókedvezmény mértékéig jelzálogjogot jegyezzen be.

Mindezekre figyelemmel az ingatlan tulajdonosa az alábbi visszavonhatatlan nyilatkozatot teszi:

1. Hévíz Város Önkormányzata kijelenti, hogy 1/1 arányban kizárólagos tulajdonosa a 8380 Hévíz 1455/9. és 1455/83. hrsz-on nyilvántartott ingatlanoknak. A megvalósítani kívánt cél az ingatlanokon található belső és külső kerítés építése.
2. Az ingatlan tulajdonosa kijelenti, hogy előzetesen hozzájárul ahhoz, hogy a TAO törvényben meghatározottak szerint ingatlanára 15 év időtartamra a Magyar Állam javára az ingatlan-nyilvántartásba jelzálogjog kerüljön bejegyzésre.
3. A jelzálognak az ingatlan-nyilvántartásba történt bejegyzésével kapcsolatos költségek (pl. jelzálogjog bejegyzésre alkalmas okirat elkészíttetése) Hévízi Sportkör sportegyesületet terhelik.
4. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Hévíz, 2020. február …

Hévíz Város Önkormányzat

ingatlan tulajdonosa/tulajdonos képviseletében eljáró

Papp Gábor polgármester

**Hévíz Város Önkormányzat**

**hozzájáruló nyilatkozata**

A Hévízi Sportkör sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített. A megvalósítani kívánt cél az ingatlanon található belső és külső kerítés építése.

**A megvalósítás az Önkormányzat tulajdonában lévő 1455/9. és 1455/83. hrsz alatt található ingatlanokon történne.**

**Önkormányzatunk nevében kijelentem, hogy a sportfejlesztési tervében foglaltakkal egyet értek, annak megvalósítását Önkormányzatunk támogatja és engedélyezi, hogy a sportegyesület a sportfejlesztési programjának jóváhagyását követően az Önkormányzat tulajdonában lévő ingatlanon a beruházást elvégezze.**

Hévíz, 2020. február …

Hévíz Város Önkormányzat

képviseletében eljárva:

Papp Gábor polgármester

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Szabó Imre | egyeztetési kötelezettség |  |  |
|  |  |  |  |